b'\n_START_ARTICLE_\nWipro\n_START_SECTION_\nDe f\xc3\xb8rste \xc3\xa5rene\n_START_PARAGRAPH_\nSelskapet ble stiftet 29. desember 1945 i Mumbai av Mohamed Premji som Western India Vegetable Products Limited,\xc2\xa0senere forkortet til Wipro. Det ble opprinnelig startet opp som produsent av gr\xc3\xb8nnsaker og\xc2\xa0raffinerte oljer\xc2\xa0i\xc2\xa0Mumbai, Maharashtra, India under\xc2\xa0handelsnavnet Kisan, Sunflower and Camel. Selskapslogoen inneholder fremdeles en\xc2\xa0solsikke\xc2\xa0som symbol p\xc3\xa5 den opprinnelige virksomheten._NEWLINE_Etter Mohamed Premjis d\xc3\xb8d i 1966 kom hans s\xc3\xb8nn\xc2\xa0Azim Premji\xc2\xa0tilbake fra\xc2\xa0Stanford University\xc2\xa0og overtok Wipro som\xc2\xa0styreleder\xc2\xa0i en alder av 21 \xc3\xa5r._NEWLINE_I l\xc3\xb8pet av 1970- og 1980-\xc3\xa5rene siktet selskapet seg inn mot nye forretningsomr\xc3\xa5der i IT- databehandlingsbransjen, som var p\xc3\xa5 et begynnende stadium i India p\xc3\xa5 den tiden. Den 7. juni 1977 endret selskapet navn fra Western India Vegetable Products Limited til Wipro Products Limited._NEWLINE_1980 markerte inntoget av Wipro i IT-bransjen. I 1982 ble navnet endret fra Wipro Products Limited til Wipro Limited.\xc2\xa0I mellomtiden fortsatte Wipro \xc3\xa5 ekspandere i forbrukerproduktbransjen gjennom lanseringen av Ralak, som er en tulsibasert families\xc3\xa5pe, og Wipro Jasmine, som er en toaletts\xc3\xa5pe.\n_START_SECTION_\n1966\xe2\x80\x931992\n_START_PARAGRAPH_\nI 1988 delte Wipro produktlinjen sin opp ytterligere med robuste industrisylindere og mobile hydrauliske sylindre.\xc2\xa0En \xc3\xb8konomisk samarbeidsavtale med amerikanske\xc2\xa0General Electric\xc2\xa0med navnet Wipro GE Medical Systems Pvt. Ltd. ble inng\xc3\xa5tt i 1989 for produksjon, salg og service av diagnose- og bildebehandlingsprodukter.\xc2\xa0Senere, i 1991, ble det lansert tippesystemer og hydrauliske produkter fra Eaton. I 1992 utviklet Fluid Power-avdelingen til Wipro ekspertise innen standard hydrauliske sylindre for anleggsutstyr og tippesystemer for lastebiler. Santoor talkumpudder og Wipro Baby Soft-serien for spebarnstell ble lansert i 1990.\n_START_SECTION_\n1994\xe2\x80\x932000\n_START_PARAGRAPH_\nI 1995 etablerte Wipro et_NEWLINE_internasjonalt designsenter, Odyssey 21, for \xc3\xa5 kunne ta seg av prosjekter og produktutvikling innen avanserte teknologier for utenlandske kunder. Wipro Infotech og Wipro Systems ble fusjonert med Wipro i april samme \xc3\xa5r.\xc2\xa0Fem av Wipros produksjons- og utiklingsfasiliteter oppn\xc3\xa5dde ISO 9001-sertifisering i l\xc3\xb8pet av 1994\xe2\x80\x9395. I 1999 overtok Wipro Wipro Acer.\xc2\xa0Wipro ble et mer l\xc3\xb8nnsomt og allsidig selskap med nye produkter, som Wipro SuperGenius personlige datamaskiner (PC-er). I 1999 var produktet den eneste indiske PC-serien som oppfylte kravene i den USA-baserte sertifiseringen National Software Testing Laboratory (NSTL) for \xc3\xa5r 2000 (Y2K) for maskinvaresamsvar for alle modeller._NEWLINE_Wipro Limited slo sammen sine ressurser med det globalt ledende telekommunikasjonsselskapet\xc2\xa0KPN\xc2\xa0(Royal Dutch Telecom) for \xc3\xa5 danne et\xc2\xa0joint venture-selskap,\xc2\xa0Wipro Net Limited, som tilbyr Internett-tjenester i India.\xc2\xa0I 2000 lanserte Wipro l\xc3\xb8sninger for konvergerende nettverk rettet mot leverand\xc3\xb8rer av Internett- og telekommunikasjonsl\xc3\xb8sninger via Wipro OSS Smart og Wipro WAP Smart.\xc2\xa0Det samme \xc3\xa5ret ble Wipro b\xc3\xb8rsnotert p\xc3\xa5\xc2\xa0New York Stock Exchange.\xc2\xa0Tidlig i 2000 tok Wipros nestleder Vivek Paul og Azim Premji kontakt med KPMGs nestleder Keyur Patel og administrerende direkt\xc3\xb8r Rand Blazer for \xc3\xa5 danne et joint venture innen utkontraktering i stor skala mellom de to organisasjonene.\n_START_SECTION_\n2001\xe2\x80\x93n\xc3\xa5tid\n_START_PARAGRAPH_\nI februar 2002 ble Wipro det f\xc3\xb8rste selskapet innen\xc2\xa0programvareteknologi\xc2\xa0og -tjenester i India som oppfylte kravene til\xc2\xa0ISO 14001-sertifisering.\xc2\xa0Wipro ble ogs\xc3\xa5 ISO 9000-sertifisert\xc2\xa0og ble det f\xc3\xb8rste selskapet som oppn\xc3\xa5dde SEI CMM-niv\xc3\xa5 5 i 2002.\xc2\xa0Wipro Consumer Care and Lighting Group etablerte seg p\xc3\xa5 markedet for\xc2\xa0kompakte fluorescerende lamper med lansering av en CFL-serie under varemerket Wipro Smartlite.\xc2\xa0Etter hvert som selskapet vokste, viste en unders\xc3\xb8kelse at Wipro var det selskapet som vokste mest i fem\xc3\xa5rsperioden 1997\xe2\x80\x932002.\xc2\xa0Samme \xc3\xa5r lanserte Wipro sine egne b\xc3\xa6rbare datamaskiner med Intels Centrino mobile prosessor.\xc2\xa0Wipro inngikk ogs\xc3\xa5 en eksklusiv avtale med eierne av Chandrika for markedsf\xc3\xb8ring av s\xc3\xa5pe i utvalgte deler av India.\xc2\xa0Det ble dannet et heleid datterselskap, viz. Wipro Consumer Care Limited, for utvikling av produkter innen forbrukertjenester og belysning.\xc2\xa0I 2004 ble Wipro medlem av milliard-dollar-klubben.\xc2\xa0Selskapet inngikk ogs\xc3\xa5 partnerskap med\xc2\xa0Intel\xc2\xa0for i-shiksha.\xc2\xa0I 2006 kj\xc3\xb8pte Wipro opp cMango Inc., det USA-baserte konsulentselskapet innen teknologisk infrastruktur, Enabler, samt en europeisk leverand\xc3\xb8r av l\xc3\xb8sninger for detaljhandelen.\xc2\xa0I 2007 undertegnet Wipro en betydelig avtale med Lockheed Martin.\xc2\xa0Selskapet inngikk ogs\xc3\xa5 en endelig avtale om \xc3\xa5 overta Oki Techno Centre Singapore Pte Ltd (OTCS)\xc2\xa0og undertegnet en partnerkontrakt om forskning og utvikling med Nokia Siemens Networks i Tyskland.\xc2\xa0I 2008 tok Wipro steget inn i forretningsomr\xc3\xa5det for ren energi med Wipro Eco Energy.\xc2\xa0I april 2011 undertegnet Wipro en avtale med Science Applications International Corporation (SAIC) om overtakelse av den kommersielle forretningsdelen av deres globale tjenestevirksomhet innen olje- og gassinformasjonsteknologi.\xc2\xa0I 2012 kj\xc3\xb8pte Wipro sin 17. virksomhet innen IT-sektoren ved overtakelsen av det australske analyseproduktselskapet Promax Applications Group (PAG) for USD 35 millioner.\xc2\xa0Wipro var den st\xc3\xb8rste arbeidsgiveren til profesjonelle\xc2\xa0H-1B visa\xc2\xa0i USA i 2012._NEWLINE_I 2012\xc2\xa0annonserte Wipro Ltd. at selskapet \xc3\xb8nsket \xc3\xa5 skille ut virksomhetene for forbrukertjenester og belysning (inkl. m\xc3\xb8belvirksomheten), infrastrukturprosjektering (hydraulikk- og vannvirksomhet) samt medisinske diagnoseprodukter og -tjenester i et eget selskap under navnet Wipro Enterprises Ltd.\xc2\xa0Wipros tiltaksplan for fisjon ble gjennomf\xc3\xb8rt med virkning fra 31. mars 2013.\n_START_SECTION_\nOrganisasjon og fokus\n_START_PARAGRAPH_\nI mer enn 10 \xc3\xa5r har Wipro foretatt b\xc3\xa5de organiske og uorganiske strategiske investeringer i det kontinentale europeiske markedet. Dette gjenspeiles i et sterkt n\xc3\xa6rv\xc3\xa6r i Europa, med flere kontorer i alle de fire hovedomr\xc3\xa5dene (DACH (Tyskland, \xc3\x98sterrike, Sveits), Benelux, Frankrike og de nordiske landene). En lokal distribusjonsorganisasjon og andre funksjoner samt et lokalt datasenter i Tyskland konsoliderer Wipros tydelige fotavtrykk i omr\xc3\xa5det. Wipro fokuserer p\xc3\xa5 Europa som ett av sine viktigste vekstmarkeder. Selskapet opprettet en egen organisasjon for Europa i april 2014 med hovedkvarter i Frankfurt am Main (Tyskland) med et lokalt lederteam._NEWLINE_Selskapet har bygd opp et betydelig lokalt n\xc3\xa6rv\xc3\xa6r, og bortimot 50\xc2\xa0% av medarbeiderne er ansatt lokalt. Dette gjelder for alle Wipros hovedkontorer i regionen. Wipro har ogs\xc3\xa5 opprettet kontakt med lokale universiteter og handelsh\xc3\xb8gskoler i regionen og engasjert seg i h\xc3\xb8yere utdanning._NEWLINE_Wipro i Europa ledes av Ulrich Meister (administrerende direkt\xc3\xb8r for Europa). Han st\xc3\xb8ttes av lederteamet i de fire fokusregionene: DACH (Tyskland, \xc3\x98sterrike, Sveits), Benelux, Frankrike og de nordiske landene samt ledere for bransjene selskapet satser p\xc3\xa5.\n_START_SECTION_\nWipro i Norden\n_START_PARAGRAPH_\nDen nordiske regionen har v\xc3\xa6rt et fokusomr\xc3\xa5de for Wipro siden 1999 da selskapet inngikk et samarbeid om prosjektarbeid og forskning og utvikling av produkter med to av verdens st\xc3\xb8rste produsenter av telekommunikasjonsutstyr. I 2006 etablerte Wipro sitt f\xc3\xb8rste salgskontor i Stockholm. Wipro har skaffet seg et solid fotfeste i markedet gjennom sitt tydelige lokale n\xc3\xa6rv\xc3\xa6r i de nordiske landene, med flere kontorer best\xc3\xa5ende av egne lokale team. Wipro har et team i regionen i kraftig vekst med over 35\xc2\xa0% lokal arbeidskraft og har planer om \xc3\xa5 \xc3\xb8ke dette antallet betydelig som en del av omfattende ekspansjonsplaner. Wipros representasjon i de nordiske landene: Hovedkontor: Stockholm, Sverige. Salgskontorer: Helsinki, \xc3\x85bo, Stockholm, Oslo. Leveringssentre: \xc3\x85bo, Espoo, Helsinki og Ule\xc3\xa5borg. I 2017 har Wipro tatt over IT-tjenester for Norsk Statsbane (NSB).\n_START_SECTION_\nLokale partnere og samarbeidsprosjekter\n_START_PARAGRAPH_\nMed en fleksibel forretningsmodell i Norden fokuserer Wipro p\xc3\xa5 omstillbare forretningsl\xc3\xb8sninger og tilbyr ressurser til kundeprosjekter samt integrasjon med sine globale aktiva. I de nordiske landene har Wipro og Sofigate g\xc3\xa5tt sammen om \xc3\xa5 lansere tredje generasjons IT-tjenester i det nordiske markedet. Dette partnerskapet vil bidra til \xc3\xa5 opprette en integrert IT-drifts- og -leveringsmodell gjennom bedre samarbeid mellom forretningsvirksomhet og IT, samt \xc3\xa5 sikre h\xc3\xb8y tjenestekvalitet til reduserte kostnader.\n_START_SECTION_\nB\xc3\xa6rekraft hos Wipro\n_START_PARAGRAPH_\nWipros tiln\xc3\xa6rming til b\xc3\xa6rekraft tar utgangspunkt i \xc3\xa5 bygge seg selv opp som en organisasjon, og kundene til \xc3\xa5 bli mer \xc3\xb8kologisk b\xc3\xa6rekraftige. Drivkraften er utfordringer som anses \xc3\xa5 v\xc3\xa6re viktige for ansatte, Indias n\xc3\xa5v\xc3\xa6rende og fremtidige generasjoner, kunder, investorer, leverand\xc3\xb8rer og samfunnet som helhet. Wipro har blitt rangert som det beste av de indiske selskapene i Asian Sustainability Rating (ASR\xe1\xb5\x80\xe1\xb4\xb9) for 2010\xc2\xa0og er medlem av\xc2\xa0NASDAQ\xc2\xa0Global Sustainability Index\xc2\xa0samt\xc2\xa0Dow Jones Sustainability Index._NEWLINE_I november 2012 rangerte\xc2\xa0Guide to Greener Electronics,\xc2\xa0Greenpeace\xc2\xa0Wipro f\xc3\xb8rst med en poengsum p\xc3\xa5 7,1/10.'